Document ID: /roh_data/filtered/fineweb-2-filterrobots_roh.jsonl.gz/6363

Al glatscher Trift è ina part da la lieunga rutta giu la dumengia bunura. La lavina da glatsch u bovas ch'ins aveva temì, n'hai betg dà. Tenor la polizia n'hai dà naginas persunas blessadas e nagins bajetgs donnegiads. Quai perquai ch'il glatsch saja rutt giu e restà al lieu.
Nagin privel pli – Ils evacuads pon turnar a chasa
Las bun 200 persunas evacuadas pon puspè turnar en lur chasas. La sonda saira avevan las autoritads evacuà la gronda part dal vitg da Saas-Grund. Quai suenter che geologs avevan constatà moviments pli gronds tar il glatscher las ultimas emnas. Moviments da fin 130 centimeters per gi.
Anc serradas restan las pendicularas e las sendas da viandar.
Il glatscher sa retira
Il glatscher Trift ch'è sin bun 3300 meters sur mar, sa reducescha pli e pli fitg. En tut è el sa retratg per passa 2 kilometers dapi il 2015.Il glatscher Trift vegn controllà permanentamain dapi il 2014.
RR novitads 17:00